kardosdrur/scandi-wiki huggingface dataset:
BLM

BLM kan henvise til:

 Bonniers Litterära Magasin – svensk litteraturtidsskrift
 Black Lives Matter – international menneskerettighedsbevægelse mod racediskrimination
 Bureau of Land Management – agentur under USA's indenrigsministerium
Reproduktiv sundhed

Reproduktiv sundhed refererer til sundhed i forbindelse med seksualitet, graviditet og fødsel og anvendes særligt i forbindelse med indsatsen for sundhed i u-lande. Forbedret mødrepleje og mindsket mødredødelighed er et af 2015-målene.

Reproduktiv sundhed indebærer bl.a. retten til at vælge hvornår man får børn, om man vil anvende prævention samt adgang til at føde under ordentlige forhold og behandling af kønssygdomme.

Organisationer som UNFPA, Sex & Samfund og Plan Danmark arbejder for at forbedre den reproduktive sundhed.

Eksterne henvisninger 
 Sundhed-EU-portal – Sex

Sygepleje
Sundhed
Rita Moreno

Rita Moreno (født Rosita Dolores Alverío 11. december 1931 i Humacao, Puerto Rico) er en puertoricansk-amerikansk skuespiller, sanger og danser. 

Moreno flyttede som 5-årig med sin mor til New York City og debuterede på Broadway som 13-årig. 

Hendes rolle som Anita i West Side Story blev hendes gennembrud. For rollen vandt hun i 1961 både en Oscar for bedste kvindelige birolle og en Golden Globe Award for bedste kvindelige birolle.

I 2004 blev hun af George W. Bush dekoreret med Presidential Medal of Freedom. Barack Obama tildelte hende i 2009 National Medal of Arts. Hun har desuden en stjerne på Hollywood Walk of Fame.

Udvalgt filmografi 

 Singin' in the Rain (1952)
 Kongen og jeg (1956)
 West Side Story (1961)
 Angus (1995)

Tv-serier 
 The Muppet Show (1976)
 9 to 5 (1982-83 og 1986-88)
 Oz (1997-2003)
 Ugly Betty (2007)
 One Day at a Time (2017-)

Referencer

Eksterne henvisninger

 
 

Personer fra New York
Skuespillere fra Puerto Rico
Oscar for bedste kvindelige birolle
Hollywood Walk of Fame
Modtagere af United States National Medal of Arts
Gitte Rabøl

Gitte Rabøl (født 6. juni 1957) er en dansk journalist og tidligere mediedirektør i DR.

Rabøl blev uddannet journalist fra Danmarks Journalisthøjskole i 1981. Hun har bl.a. arbejdet som skrivende journalist ved Demokraten Weekend og Det Fri Aktuelt. Hun kom derefter til DR, hvor hun begyndte i B&U-afdelingen og har også arbejdet på TV Avisen og i DR's dokumentargruppe. Endvidere var hun en overgang studievært på TV 2/Lorry, ligesom hun har været formand for Foreningen for Undersøgende Journalistik.

Fra 2003 til 2007 var hun sammen med Mette Davidsen-Nielsen kanalchef for DR2 med ansvar for brandudvikling, strategi, sendeplan, økonomi samt personale – og havde desuden det redaktionelle ansvar for aktualitet, tro og eksistens. I 2006 kom Gitte Rabøl selv i mediernes søgelys, da hun måtte forsvare udsendelsen Den hemmelige krig, som blev beskyldt for at være manipuleret. 

Fra 2009 til 2011 var hun direktør for DR Oplysning. I 2011 tiltrådte hun som mediedirektør for DR. Den 5. februar 2014 blev hun tildelt Dannebrogordenen.

Opsigelse af direktørstilling og tildeling af stilling som mangfoldighedskonsulent  
I oktober 2016 meddelte Gitte Rabøl, at hun ønskede at fratræde som mediedirektør, hvorfor hun fratrådte sin stilling med virkning fra den 1. juni 2017. Den 1. april 2017 havde DR fundet en afløser til Gitte Rabøl (Henriette Marienlund), men DR's ledelse valgte at tilknytte Gitte Rabøl som kommitteret for DRs bestyrelse og direktion fra den 1. april 2017 til udgangen af april 2018. DR's bestyrelse oplyste, at Rabøl i sin nye role skulle løse "strategiske opgaver relateret til mangfoldighedsproblematikken". Som mangfoldighedskonsulent ville Rabøl arbejde til samme løn som hun hidtil havde oppebåret som mediedirektør (kr. 2,1 mio. årligt). Udnævnelsen af Rabøl som mangfoldighedskonsulent til en direktørlønning i en situation, hvor Rabøl selv hade sagt sin stilling op og hvor stillingen ikke havde været slået op, udløste betydelig kritik i pressen og blandt flere af Folketingets partier. Også formanden for journalistgruppen i DR udtalte sig kritisk om Rabøls ansættelse, og den 13. august 2017 meddelte Rabøl i en pressemeddelelse, at hun trak sig fra stillingen som mangfoldighedskonsulent.

Hun er gift med kommunikationsrådgiver Henrik Byager.

Referencer 

Journalister fra Danmark
Ansatte i DR
Riddere af Dannebrog
Danskere i 1900-tallet
Danskere i 2000-tallet
Personer i Kraks Blå Bog
Yohan Cabaye

Yohan Cabaye (født 14. januar 1986 i Tourcoing, Frankrig) er en fransk fodboldspiller, der siden juli 2015 har spillet som midtbanespiller i den engelske Premier League-klub Crystal Palace. Før dette har han spillet i Lille OSC, hvor han i 2004 startede sin seniorkarierre, og var tilknyttet klubben størstedelen af sine ungdomsår. Og siden hen har han også spillet i Newcastle United og Paris Saint-Germain.

Landshold 
Cabaye har (pr. 13. marts 2016) spillet 44 kampe for det franske landshold, som han debuterede for den 11. august 2010 i en venskabskamp mod Norge. Han spillede også 16 kampe for landets U-21 landshold.

Eksterne henvisninger 

 

Fodboldspillere fra Frankrig
Fodboldspillere fra Lille OSC
Fodboldspillere fra Newcastle United F.C.
Fodboldspillere fra Paris Saint-Germain
Fodboldspillere fra Crystal Palace F.C.
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Werner Kohlmeyer

Werner Kohlmeyer (19. april 1924 – 26. marts 1974) var en tysk fodboldspiller, der som forsvarsspiller på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede fem af tyskernes seks kampe under turneringen. I alt nåede han, mellem 1951 og 1955 at spille 22 landkampe.

Kohlmeyer var på klubplan tilknyttet 1. FC Kaiserslautern, hvor han spillede hele 16 år. Han vandt to tyske mesterskaber med holdet.

Referencer

Eksterne henvisninger 

 

Fodboldspillere fra Tyskland
Deltagere ved verdensmesterskabet i fodbold 1954
Fodboldspillere fra 1. FC Kaiserslautern
Verdensmestre i fodbold
Personer fra Rheinland-Pfalz
Ioannis Metaxas

Ioannis Metaxas (græsk: Ιωάννης Μεταξάς) (12. april 1871 på Ithaka – 29. januar 1941 i Athen) var en græsk general, der blev udpeget til Grækenlands statsminister af kong Georg 2. i 1936. Landet var under hans ledelse et nationalkonservativt diktatur, og skønt Metaxas aldrig vandt et valg, nød han parlamentets tillid. Han var landets statsminister til sin død i 1941.

Metaxas var uddannet ved det preussiske militærakademi i Berlin og begyndte sin militære karriere som officer i den græsk-tyrkiske krig i 1897. Han deltog derefter i arbejdet med at modernisere Grækenlands militær forud for Balkankrigen 1912-1913, hvorunder han udmærkede sig og i 1916 derfor blev udnævnt til general. 

Som statsminister lancerede han idéen om den tredje hellenske civilisation (efter Antikkens Grækenland og Det Byzantinske Rige). Inspirationen til regimet fik han fra andre autoritære ledere i Europa, særligt Benito Mussolini. Politiske partier blev forbudt, kommunister anholdt, strejker forbudt og censur i pressen udbredt. Han forbedrede dog også vilkårene for arbejderne, bl.a. ved etableringen af 8 timers-arbejdsdagen og etableringen af den græske socialforsikring. Planen var at etablere en fascistisk etpartistat efter italiensk model. Selv om han ideologisk var inspireret af Mussolinis fascisme, støttede han Storbritannien under 2. verdenskrig mod aksemagterne. 

28. oktober 1940 afviste han at lade Mussolini etablere strategiske udposter i Grækenland. Det førte til at Italien invaderede landet fra Albanien, hvormed den græsk-italienske krig var en realitet. Den 28. oktober er den dag i dag national helligdag og flagdag. Krigen varede kun et år, da det takket været et velorganiseret og fantasifuldt græsk militær lykkedes at tvinge italierne tilbage til Albanien. 

Metaxas' død var omgærdet af en vis mystik. Officielt døde han af sygdom, men det rygtedes i samtiden at han skulle være blevet forgiftet af briterne.

Referencer

Eksterne henvisninger 

 Metaxas Project – Inside Fascist Greece 

Militærfolk fra Grækenland
Politikere fra Grækenland
Statsoverhoveder der kom til magten ved kup
Diktatorer
Grækenlands statsministre
Grækere i 1900-tallet
Gyldne Puma

Den Gyldne Puma er siden 1985 Dansk Atletik Forbunds pris til den bedste mandlige og kvindelige danske atletikudøver i den forgangne sæson.

Vindere af den Gyldne Puma 

Kåringer i dansk sport
Atletik i Danmark
Hans Bauer

Hans Bauer (28. juli 1927 – 31. oktober 1997) var en tysk fodboldspiller, der som forsvarsspiller på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede to af tyskernes seks kampe under turneringen. I alt nåede han, mellem 1951 og 1958 at spille fem landkampe.

Bauer var på klubplan primært tilknyttet FC Bayern München i sin fødeby, hvor han spillede i ti sæsoner. Han vandt DFB-Pokalen med holdet i 1957.

Referencer

Eksterne henvisninger 
 

Fodboldspillere fra Tyskland
Fodboldspillere fra FC Bayern München
Verdensmestre i fodbold
Personer fra München
Herbert Erhardt

Herbert Erhardt (6. juli 1930 – 3. juli 2010) var en tysk fodboldspiller, der som forsvarsspiller på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han var dog ikke på banen i turneringen. I alt nåede han, mellem 1953 og 1962 at spille 50 landkampe og score ét mål. Han deltog også ved VM i 1958 og 1962.

Erhardt var på klubplan tilknyttet SpVgg Fürth og FC Bayern München, med længst tid (10 sæsoner) hos SpVgg Fürth.

Referencer

Eksterne henvisninger 
 

Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra Tyskland
Fodboldspillere fra Greuther Fürth
Fodboldspillere fra FC Bayern München
Verdensmestre i fodbold
Personer fra Fürth
Morten Steen Hansen

Morten Steen Hansen er en dansk kunsthistoriker, som forsker i den italienske renæssances billedkunst.

Han blev cand.phil. i kunsthistorie 1994 fra Københavns Universitet på et speciale om Kristian Zahrtmann, var i nogle år museumsinspektør ved Statens Museum for Kunst og tog i 2002 sin PhD ved Johns Hopkins University. Siden blev han adjunkt (Assistant Professor) ved Stanford University i Californien, USA, og siden 2016 har han været tilknyttet University of Washington som underviser (Lecturer). I 2013 udgav han bogen In Michelangelo's Mirror: Perino del Vaga, Daniele da Volterra, Pellegrino Tibaldi.

I 2015-16 var han Samuel H. Kress Senior Fellow med forskningsprojektet The "Low" Style of Giovanni da San Giovanni at the Medici Court, og han har desuden modtaget studielegater (fellowships) ved Villa I Tatti - the Harvard University Center for Italian Renaissance Studies i Firenze og ved Center for Advanced Study in the Visual Arts (CASVA) under National Gallery i Washington D.C.

Kilder 
 Biografi hos University of Washington
 National Gallery of Art: Members' Research Report Archive

Kunsthistorikere fra Danmark
Faglitterære forfattere fra Danmark
Museumsfolk fra Danmark
Dansksprogede forfattere fra Danmark
Ansatte ved Stanford University
Engelsksprogede forfattere fra Danmark
Stephen Crainey

Stephen Daniel Crainey (født 22. juni 1981 i Glasgow, Skotland) er en skotsk fodboldspiller, der spiller som venstre back. Gennem karrieren har han blandt andet spillet for engelske Blackpool, Southampton og Leeds samt Celtic i hjemlandet.

Crainey var med Celtic med til at vinde det skotske mesterskab i 2003, samme år som holdet nåede finalen i UEFA Cuppen.

Landshold 
Crainey står (pr. april 2018) noteret for 12 kampe for Skotlands landshold, som han debuterede for 27. marts 2002 i en venskabskamp mod Frankrig i Paris.

Titler 
Skotsk Premier League
 2003 med Celtic

Skotsk Liga Cup
 2002 med Celtic

Eksterne henvisninger 

Fodboldspillere fra Skotland
Fodboldspillere fra Celtic F.C.
Fodboldspillere fra Southampton F.C.
Fodboldspillere fra Leeds United F.C.
Fodboldspillere fra Blackpool F.C.
Personer fra Glasgow
Konstantinos Stefanopoulos

Konstantinos "Kostis" Dimitriou Stefanopoulos (græsk: Κωνσταντίνος Στεφανόπουλος) (født 15. august 1926 i Patras - død 20. november 2016) var en græsk advokat og politiker, og var landets præsident i to sammenhængende perioder fra 8. marts 1995 til 2. marts 2005. 

Efter at have studeret jura ved Athens Universitet, arbejdede han fra 1954 til 1974 som advokat. Han opstillede til parlamentet i 1958 for Den Nationale Radikale Union og blev indvalgt i 1964. I 1974 blev han atter valgt ind; denne gang for det konservative parti Ny Demokrati. Han blev derefter udnævnt til indenrigsminister, senere socialminister og til sidst minister for præsidentembedet. Han grundlagde i 1985 partiet Demokratisk Fornyelse, som han var leder for til dets opløsning i 1994. 

I 1995 opstillede han til præsidentvalget og nød opbakning fra både højre- og venstrefløjen. Han vandt valget og blev i 2000 genvalget for en anden periode. Som præsident var han vellidt for sin venlige stil og sin forsonlige tilgang til aktuelle og internationale spørgsmål. Som statsoverhoved åbnede han Sommer-OL 2004 i Athen; det var første gang OL afholdtes i Grækenland siden 1906. Under OL modtog han ekskong Konstantin og dronning Anne-Marie på præsidentpaladset. Det var den fornemste politiske anerkendelse det tidligere kongepar havde oplevet siden de i 1967 blev fjernet fra magten. Da en præsident i Grækenland højst må sidde to perioder, blev han i 2005 efterfulgt af Karolos Papoulias. 

Stefanopoulos blev i 2004 tildelt Storkorset af St. Olavs Orden. I 1996 modtog han Den Hvide Ørns Orden fra Polens præsident.

Noter

Eksterne henvisninger 

Politikere fra Grækenland
Grækenlands præsidenter
Tryksag

En tryksag er et masseproduceret grafisk produkt, f.eks. en bog, et magasin, en plakat, et postkort eller en folder. Undertiden medregnes også aviser. 

Betegnelsen tryksag anvendes dog særligt om materiale, der distribueres gratis, ofte i markedsføringsøjemed, f.eks. tilbudsaviser. Den form for tryksager nød indtil 1989 særstatus hos postvæsenet, der distribuerede dem til særligt lave takster mod at omdelingen til gengæld foregik over flere dage. Sådan foregår det stadig, selvom tryksager i nogle postale sammenhænge i dag kaldes for adresseløse forsendelser, og Post Danmark har ikke længere monopol på at omdele disse.

Publikationer
Massemedier
Postvæsen
Anne Louise Schelin

Anne Louise Schelin (født 16. januar 1949) er en dansk jurist, der indtil sin pensionering i 2010 var chefjurist i Dansk Journalistforbund. 

Schelin blev cand.jur. fra Københavns Universitet i 1980 og blev derefter juridisk konsulent og leder af den faglige afdeling i Socialpædagogernes Landsforbund. I 1986 kom hun til Dansk Journalistforbund som sekretariatschef, og i 2001 blev hun foreningens direktør. Fra 2004 var hun forbundets chefjurist og har som sådan arbejdet med ophavsret både i dansk og international kontekst. Schelin var mangeårigt medlem af Authors Right Expert Group under International Federation of Journalists. I mere end 20 år var hun medlem af forretningsudvalget i Samrådet for Ophavsret, ligesom hun repræsenterede Journalistforbundet i Copy-Dan. Hun har desuden undervist i mediejura og ophavsret ved Danmarks Journalisthøjskole.

Blandt de mange sager, som Anne Louise Schelin var involveret i, var da Billed-Bladet i 2008 bragte et otte sider langt interview med Kronprins Frederik, som uden tilladelse var kopieret direkte fra Berlingske Tidende. Det kostede Billed-Bladet 150.000 kr. i erstatning til artiklens forfatter og avisen.

Hun var gift med tidligere administrerende direktør i Post Danmark Helge Israelsen.

Eksterne henvisninger 
 Pressejuraens kloge kone Berlingske Tidende 15. januar 2009

Kilder 

Jurister fra Danmark
Marmontel

Marmontel er et fransk efternavn, der henviser til blandt andre:

 Jean-François Marmontel (1723-1799) – fransk forfatter
 Antoine François Marmontel (1816-1898) – fransk pianist
 Antonin Marmontel (1850-1907) – fransk komponist

Franske efternavne
Constantin Meunier

Constantin Meunier (født 12. april 1831 i Mesbeck ved Bryssel, død 4. april 1905 i Bryssel) var en belgisk billedhugger og maler. 

Meunier førtes ind på kunststudiet under sin ældre broder, kobberstikkeren J.B. Meunier, og uddannede sig til billedhugger på
Bryssel-Akademiet og under Fraikin uden dog i længden at føle sig tilfredsstillet ved de tilvante skønhedsformer, han her oplærtes i. Under De Grouxs kyndige vejledning øvede han sig som maler og vandt snart navn som sådan; han malede
»Trappistbegravelse« (Mus. i Courtrai), »D. hell. Frantz’
Henrykkelse« (Kirken i Xhendelesse), »St.
Stefan’s Martyrium« (1868, Mus. i Gent),
»Brabantske Bønder forsvarer sig 1797« (Mus. i
Bryssel), Fresker i St-Josefskirken i Louvain,
»Pieta« m. m., Arbejder, baarne af ægte
Følelse og hørende til moderne religiøs Kunsts
bedste Ydelser i Belgien. En Rejse 1880 til
Bjergværksegnene mellem Charleroi og Liège
(hvor han senere slog sig ned) vakte den
Interesse for dette Kullands Natur og sociale Liv,
der blev Nerven i hans senere Produktion; i
adskillige Billeder (Akvareller, Tegninger), »I
det sorte Land« (Luxembourg Mus.), »Pudlen«
(Dresdens Gal.) etc., har han skildret Naturen
der med dens Hundreder af Højovne, dens
Kuldynger og dens slidende Arbejderes Liv. Fra
1885 kaster M. sig igen efter 30 Aars Forløb
over Skulpturen: »Hammersmeden« (1886,
Berlins Nationalgal.) er den første i Rk. af hans
berømte Skulpturer (oftest Bronzestatuetter),
hvori han har skabt Arbejdertypen, en
moderne Arbejderskikkelse med noget af den antikke
Atlettypes Linievirkning over sig, men dog
realistisk udformet med dybt rammende
Karakteristik, og paa sin Vis overført Millet’s
Skildring af Arbejdernes Liv paa Skulpturens
Omraade; herefter »Pudler« (Museet i Bryssel),
Gruppen »Grubegas« (Mus. i Bryssel), »Den
fortabte Søn« (Berlins Nationalgal.) etc. M.
planlagde et mægtigt »Arbejdets Monument« i
Statuer og Relieffer, det blev aldrig færdigt; de
bedste af Reliefferne kom til Luxembourg-Mus.
og Mus. i Bryssel; andre udstilledes i det fri
i denne By. Heller ikke det sammen med
Charpentier i Paris paabegyndte Monument for E.
Zola naaede Fuldendelsen. 1882 blev M. Prof.
i Louvain. Et halvt Dusin af de M.’ske
Bronzer findes nu i Dresdens Albertinum; i
Bronzestatuetten »Arbejder« saas paa den intern.
Kunstudstill. i Kbhvn 1897 en god Prøve paa
hans Kunst. Ny Carlsberg Glyptotek har
efterhaanden erhvervet sig en fortrinlig Samling af
denne berømte Kunstners Skulpturer:
Bronzestatuerne »Støberiarbejdere«. »Saamand«,
»Havnearbejder«, Gipsrelieffet »Smelteriarbejdere«
(et af de fire Relieffer til Fodstykket af
»Arbejdets Monument«), Bronzegruppen
»Moderkærlighed«, Gipsgruppen »Den fortabte Søn« o.
s. fr., endvidere i 1908 en stor Mængde
Statuetter, Relieffer og Grupper. 

Billedhuggere fra Belgien
Malere fra Belgien
Charles-Auguste Fraikin

Charles-Auguste Fraikin (14. juni 1819 i Herentals ved Antwerpen – 22. november 1893 i Schaerbeek ved Bryssel) var en belgisk billedhugger. 

 
Efter i sin ungdom at have studeret malerkunst på Akademiet i Bryssel og senere virket som læge uddannede han sig på
Akademiet i billedhuggerfaget og lagde grunden til sin store anseelse i sit hjemland med statuen "Venus med duen" (1848); 1846—47 var han i Italien. 

Blandt hans kendte værker må nævnes: "Den fangne Amor", den graciøse gruppe "Amor og Psyche", statuerne "Maria", "Uskylden" (1850), "Psyche begræder Amor" (1851), dronningen af Belgiens gravmæle i Peter- og Pauls-kirken i Ostende (1858, et af hans hovedværker), bronzegruppen Egmont og Hoorn på den lille Zaavelplads i Bryssel (1864), Quételets marmorstatue i Bryssel m. v.

Kilder 

 

Billedhuggere fra Belgien
Otto 4. af Braunschweig

Otto 4. af Braunschweig eller Otto 4. af Welf (1175/1176 i Braunschweig – 19. maj 1218 i Bad Harzburg), var tysk konge, kronet til tysk-romersk kejser i 1209. Han var søn af Henrik Løve og Mathilde (1156 – 1189, datter af Henrik 2. af England).

I 1180 gik en del af hans fars welfiske jordejendom over til ham, og han fik da navnet Otto af Braunschweig. Fra barnsben blev han opdraget af sin morbror Richard Løvehjerte ved det engelske hof, i en ren fransk stil. Af natur var han ukultiveret og hidsig, modig og dumdristig.

Med støtte af England og af paven blev han i 1198 valgt til konge af Tyskland, ved et dobbeltvalg med Filip af Schwaben, og blev kronet i Aachen af ærkebiskoppen af Køln.
Da Filip blev myrdet i 1208, blev Otto kronet til tysk-romersk kejser af paven.

Men kort efter pådrog Otto sig pavens vrede og blev i november 1210 lyst i band. I stedet anerkendte paven i 1212 hohenstauferen Frederik 2. som medkonge. Dermed mistede Otto hele Syd-Tyskland. Han blev overvundet af franskmændene ved Bouvines og trak sig tilbage til Braunschweig, men fortsatte kampen mod Frankrig til sin død.

Eksterne links 
 Otto IV. på Slægten Welfs hjemmeside 

Tysk-romerske kejsere
Konger fra Tyskland
Huset Welf
Personer fra Braunschweig
Dreng (film)

Dreng er et dansk drama fra 2010 med Peter Gantzler og Sebastian Jessen, instrueret af Peter Gantzler. Filmen fik biografpremiere 27. januar 2011.

Medvirkende 
 Sebastian Jessen - Christian
 Marie Louise Wille - Sanne 
 Helle Merete Sørensen - Birgit, Christians mor
 Peter Gantzler - John
 Troels Linde Andersen
 Mikkel Bjerrum - Kasper

Referencer

Eksterne henvisninger 
 

Danske film fra 2010
Dramafilm fra Danmark
Hestehale (plante)

Hestehale (Hippuris) er en slægt med 3 arter, der er udbredt i Mellemøsten, Nordamerika (inklusive Grønland), Chile og Europa (inklusive Svalbard og Jan Mayen). Det er flerårige, urteagtige planter med krybende jordstængel og tilpasning til vækst i eller under ferskvand. De talrige, oprette eller opstigende stængler vokser ofte helt fri af vandet, og de bærer kransstillede, linjeformede blade med lang spids. Bladene under vandet er både bredere og betydeligt længere end dem oppe i fri luft. Blomsterne  er stærkt reducerede (uden kron- og bægerblade) og meget uregelmæssige, og desuden er de meget lidt synlige på grund af deres ringe størrelse. Frugterne er enligt siddende nødder. 

 Vandspir (Hippuris vulgaris)

 Hippuris montana
 Hippuris tetraphylla

Noter

Vejbred-familien
Miranda Cosgrove

Miranda Taylor Cosgrove (født 14. maj 1993) er en amerikansk film- og tv-skuespiller og sangerinde. I Danmark er Cosgrove bedst kendt for sin rolle som hovedpersonen i tv-serien iCarly. Mirandas karriere begyndte da hun var 3 år, hvor hun var med i mange forskellige reklamer. Hun debuterede som skuespiller i 2003, da hun var med i filmen School of Rock. Hun fik udgivet sin første singleplade 27. april 2010. Hun tjente 180.000 dollars per afsnit i iCarly, hvilket gør hende til den anden højest betalte barnestjerne i TV.
Hun har også udgivet et album kaldet Sparks Fly, cd'en indholder blandt andet singlen "Kissin U".

Film 

 Discography

Albums 
 Sparks Fly (2010)
 About You Now (2009)
 High Maintenance (2011)

Tours 
 Dancing Crazy Tour (2011)

Awards og nomineringer

Kilder

Eksterne henvisninger 

 
 
 

Personer fra Los Angeles
Sangere fra USA
Skuespillere fra Californien
Sangskrivere fra USA